โสมชบาจ๊ะจ๋า 13/06/62
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นประธานการประชุมใหญ่สามัญประจำปี คณะกรรมการบริหารมูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์ศึกษา ที่อาคารชัยพัฒนา วันที่ 21 มิ.ย. เวลา 14.00 น. ,ไปประชุมที่วอชิงตัน ดี.ซี. ปลัดกระทรวงทรัพย์ฯ วิจารย์ สิมาฉายา มีแต่รูปถ่ายกับถังขยะ ส่งมาให้เพื่อนผู้บริหารหน่วยงานต่างๆ ดูเป็นตัวอย่างในการแยกขยะทิ้ง โดยเฉพาะ ศศิสุภา สุคนธทรัพย์ รอง ผอ.การท่าฯ เพราะ ปลัดวิ เคยไปเห็นผู้โดยสารในสนามบินทิ้งขยะปนกันแล้วบ่นพึม,มีแต่เรื่องดีใจ ทั้งโรงแรมและรีสอร์ตในเครือเซ็นทารา ครบ 36 ปี และยังได้หลานแฝด น้องมีก้า-น้องมีญ่า มาเชยชม เจ้าสัวสุทธิเกียรติ จิราธิวัฒน์ จึงขอบคุณลูกค้าด้วยแคมเปญสุดกรี๊ด 36 วัน อาทิ สำรองห้องพักคืนที่ 3 ในราคา 36 บาท ห้องพักคืนละ 3,600 และคูปองอาหาร 36 บาท,ของกินที่ไหนเด็ด วรลักษณ์ ตุลาภรณ์ รู้หมด จึงชวน ททท. จัดงาน เดอะมอลล์ ช็อปปิ้งเซ็นเตอร์ อร่อยทั่วไทย ครั้งที่ 11 อร่อยเมืองรอง ต้องลอง ชวนฟู้ดเลิฟเวอร์ ชิมปลาลุ่มแม่น้ำโขง และเมนูหาทานยาก 7 ย่านน้ำจาก 40 เมืองรอง ที่เดอะมอลล์ บางแค จนถึง 19 มิ.ย. ,เชฟสุดหล่อ กิติกร ทัศนาขจร ทำร้าน BANN ถนนวิทยุ จนคว้ารางวัลมามากมาย ถึงคราวให้รางวัลตัวเองและมารดา ศิริพร ลีวรรณนภาใส โดยจะชวน เพชรลดา หัสดิพันธุ์ ฉลองแต่งงาน ที่โรงแรมเพนนินซูลา 15 มิ.ย. ,ส่วนงานแต่ง ของ อธิษฐาน ราชนิยม และ เขตต์ พิฑูรมานิต เป็นที่ถูกใจญาติผู้ใหญ่สายแข็งมาก เมื่อคู่บ่าวสาวยกแก้วแชมเปญให้ดื่มกับเค้ก แทนการยกน้ำชาแบบดั้งเดิม,ลูกค้าในฟู้ดคอร์ต Terminal 21 มองอยู่นาน ถึงจำได้ว่าหนุ่มใหญ่เทรนด์เกาหลีหน้าตาคุ้นๆ ที่สวมหมวกเบเรต์และไลต์แจ็กเกตนวม ซึ่งนั่งกินสตรีทฟู้ดอย่างง่ายๆ คือ เจ้าสัวอนันต์ อัศวโภคิน นักธุรกิจแสนล้าน เจ้าของห้าง ,กำลังดีใจที่เข้าหน้าฝน จะได้หายร้อน นิธิพัฒน์ พันธุมจินดา ก็เจองานใหญ่ให้ร้อนใจ เมื่อพายุถล่มบ้านถอนไม้ใหญ่ล้มระเนระนาด ทั้งต้นแสนรักของแม่ยาย และต้นโมกที่โค่นทับหลังคาโรงรถ จนหม้อแปลงระเบิด.,โสมชบา
มีแต่เรื่องดีใจ ทั้งโรงแรมและรีสอร์ตในเครือเซ็นทารา ครบ 36 ปี และยังได้หลานแฝด น้องมีก้า-น้องมีญ่า มาเชยชม เจ้าสัวสุทธิเกียรติ จิราธิวัฒน์ จึงขอบคุณลูกค้าด้วยแคมเปญสุดกรี๊ด 36 วัน
สุทธิเกียรติ จิราธิวัฒน์,วรลักษณ์ ตุลาภรณ์,อนันต์ อัศวโภคิน,นิธิพัฒน์ พันธุมจินดา,วิจารย์ สิมาฉายา,โสมชบาจ๊ะจ๋า,โสมชบา,ข่าวทั่วไป